CELEX: 62016TA0743
Language: el
Date: 2018-12-13 00:00:00
Title: Υπόθεση T-743/16 RENV: Απόφαση του Γενικού Δικαστηρίου της 13ης Δεκεμβρίου 2018 — CX κατά Επιτροπής (Υπαλληλική υπόθεση — Υπάλληλοι — Πειθαρχική κύρωση — Παύση — Δικαιώματα άμυνας — Καθήκον μέριμνας — Άρθρο 22, παράγραφος 1, του παραρτήματος IX του ΚΥΚ — Άρθρα 41 και 52 του Χάρτη των Θεμελιωδών Δικαιωμάτων — Ευθύνη — Υποστατό της ζημίας — Αιτιώδης συνάφεια)

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/48
            
         
      Απόφαση του Γενικού Δικαστηρίου της 13ης Δεκεμβρίου 2018 — CX κατά Επιτροπής
      (Υπόθεση T-743/16 RENV) (1)
      
      ((Υπαλληλική υπόθεση - Υπάλληλοι - Πειθαρχική κύρωση - Παύση - Δικαιώματα άμυνας - Καθήκον μέριμνας - Άρθρο 22, παράγραφος 1, του παραρτήματος IX του ΚΥΚ - Άρθρα 41 και 52 του Χάρτη των Θεμελιωδών Δικαιωμάτων - Ευθύνη - Υποστατό της ζημίας - Αιτιώδης συνάφεια))
      (2019/C 82/55)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: CX (εκπρόσωπος: É. Boigelot, δικηγόρος)
      
         Καθής-εναγομένη: Ευρωπαϊκή Επιτροπή (εκπρόσωποι: F. Simonetti και C. Ehrbar)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως της 16ης Οκτωβρίου 2013 με την οποία η Επιτροπή διαπίστωσε ότι ο προσφεύγων-ενάγων είχε διαπράξει δύο σοβαρά παραπτώματα και, συνακόλουθα, του επέβαλε την κύρωση της παύσεως χωρίς μείωση των συνταξιοδοτικών του δικαιωμάτων, καθώς και, αφετέρου, την αποκατάσταση της ζημίας την οποία ο προσφεύγων-ενάγων ισχυρίζεται ότι υπέστη λόγω της αποφάσεως αυτής.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της 16ης Οκτωβρίου 2013 με την οποία η Ευρωπαϊκή Επιτροπή επέβαλε στον CX την κύρωση της παύσεως χωρίς μείωση pro tempore των συνταξιοδοτικών του δικαιωμάτων.
               
            
                  2)
               
               
                  Απορρίπτει την προσφυγή-αγωγή κατά τα λοιπά.
               
            
                  3)
               
               
                  Κάθε διάδικος φέρει τα δικαστικά έξοδά του.
               
            
         (1)  EE C 85 της 22.3.2014 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-5/14 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).